Document ID: 32006R1031

KOMISIJOS REGLAMENTAS (EB) Nr. 1031/2006
2006 m. liepos 4 d.
įgyvendinantis Europos Parlamento ir Tarybos reglamentą (EB) Nr. 808/2004 dėl informacinės visuomenės Bendrijos statistikos
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 21 d. Europos Parlamento ir Tarybos reglamentą (EB) Nr. 808/2004 dėl informacinės visuomenės Bendrijos statistikos (1), ypač į jo 8 straipsnį,
kadangi:
(1)
Reglamentu (EB) Nr. 808/2004 nustatyta bendra informacinės visuomenės Bendrijos statistikos sistemiško rengimo sistema.
(2)
Pagal Reglamento (EB) Nr. 808/2004 8 straipsnio 1 dalį įgyvendinimo priemonės reikalingos siekiant nustatyti statistikai rengti teiktinus duomenis, apibrėžtus to reglamento 3 ir 4 straipsniuose, ir jų perdavimo terminus.
(3)
Šiame reglamente numatytos priemonės atitinka Statistikos programų komiteto, įkurto Tarybos sprendimu 89/382/EEB, Euratomas (2), nuomonę,
PRIĖMĖ ŠĮ REGLAMENTĄ:
1 straipsnis
Duomenys, perduodami Bendrijos informacinės visuomenės statistikai rengti, kaip nustatyta Reglamento (EB) Nr. 808/2004 3 straipsnio 2 dalyje ir 4 straipsnyje, yra nurodomi šio reglamento I ir II prieduose.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. liepos 4 d.

Labels: 11
4
19
0
12